1992R2719 — FI — 01.01.2007 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Muutettu:









▼B

KOMISSION ASETUS (ETY) N:o 2719/92,

annettu 11 päivänä syyskuuta 1992,

väliaikaisessa valmisteverottomuusjärjestelmässä liikkuvien valmisteveron alaisten tuotteiden hallinnollisesta saateasiakirjasta







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY ( 1 ), ja erityisesti sen 18 artiklan 1 kohdan ja 19 artiklan 1 kohdan, ottaa huomioon valmisteverokomitean lausunnon, sekä katsoo, että sekä katsoo, että valmisteveron alaisten tuotteiden on liikuttava verottomien varastojen välillä sekä verottoman varaston ja rekisteröidyn tai rekisteröimättömän elinkeinonharjoittajan välillä väliaikaisessa valmisteverottomuusjärjestelmässä; olisi määriteltävä sitovasti joko hallinnollisena asiakirjana tai kaupallisena asiakirjana käytettävän saateasiakirjan muoto ja sisältö, ja olisi myös päätettävä, kuka lähettää toimivaltaisille viranomaisille niille osoitetun saateasiakirjan neljännen kappaleen ja miten lähettäminen suoritetaan; on tarpeellista ja käytännön mukaista määrätä tämä velvollisuus määrämaassa olevalle vastaanottajalle, koska tämä on ainoa, joka voi luovuttaa kyseisen verovalvonnan kannalta tärkeän asiakirjan toimivaltaisille viranomaisille ilman harhaan joutumisen vaaraa; kyseiseen neljänteen kappaleeseen olisi myös sisällyttävä vastaanottotodistus, jos määräjäsenvaltion toimivaltaiset tulliviranomaiset vaativat tällaista todistusta, jossa ilmoitetaan kyseisille viranomaisille, että tavarat on vastaanotettu vastaanottajan verottomaan varastoon, ON ANTANUT TÄMÄN ASETUKSEN:







▼M1

1 artikla

Liitteessä I esitettyä mallia on käytettävä hallinnollisena saateasiakirjana väliaikaisessa valmisteverottomuusjärjestelmässä liikkuvien, direktiivin 92/12/ETY 3 artiklan 1 kohdan mukaisten, valmisteveron alaisten tuotteiden osalta edellyttäen, että kyseisen asiakirjan 1 kappaleen kääntöpuolella olevia ohjeita noudatetaan.

▼B

2 artikla

1. Hallinnollinen asiakirja voidaan korvata kaupallisella asiakirjalla, jos se sisältää hallinnollisessa asiakirjassa vaadittavat tiedot.

2. Kaupallisessa asiakirjassa, joka ei ole muodoltaan sama kuin hallinnollinen asiakirja, on oltava hallinnollisessa asiakirjassa vaaditut tiedot ja niiden luonne on voitava tunnistaa hallinnollisen asiakirjan kohdissa olevia koodeja vastaavista numeroista. ►M1 Asiakirjaan on tehtävä näkyvällä tavalla seuraava merkintä: ”Väliaikaisessa valmisteverottomuusjärjestelmässä liikkuvien tuotteiden hallinnollinen saateasiakirja.” ◄

▼M1

2 a artikla

1. Jos saateasiakirja laaditaan elektronisella tai automaattisella tietojenkäsittelymenetelmällä, toimivaltaiset viranomaiset voivat antaa lähettäjälle luvan olla allekirjoittamatta asiakirjaa ja korvata allekirjoituksen liitteessä II esitetyllä erikoisleimalla. Tämä lupa voidaan antaa, jos lähettäjä on ennakolta antanut viranomaisille kirjallisen sitoumuksen, että hän on vastuuvelvollinen valmisteveron alaisten tuotteiden liikkumisesta erikoisleimalla varustetulla saateasiakirjalla väliaikaisessa valmisteverottomuusjärjestelmässä yhteisön sisällä.

▼M2

2. Edellä 1 kohdan mukaisesti laaditun saateasiakirjan 24 kohdan lähettäjän allekirjoitukselle varattuun osaan on tehtävä jokin seuraavista merkinnöistä:

— Освободен от подпис

— Dispensa de firma

— Podpis prominut

— Fritaget for underskrift

— Freistellung von der Unterschriftsleistung

— Allkirjanõudest loobutud

— Δεν απαιτείται υπογραφή

— Signature waived

— Dispense de signature

— Dispensa dalla firma

— Derīgs bez paraksta

— Parašo nereikalaujama

— Aláírás alól mentesítve

— Firma mhux meħtieġa

— Van ondertekening vrijgesteld

— Z pominięciem podpisu

— Dispensa de assinatura

— Dispensă de semnătură

— Podpis sa nevyžaduje

— Opustitev podpisa

▼M1

3. Edellä 1 kohdassa tarkoitettu erikoisleima sijoitetaan hallinnollisen saateasiakirjan A kohdan oikeaan yläkulmaan tai, näkyvällä tavalla, kaupallisen asiakirjan vastaavaan kohtaan. Lähettäjälle voidaan myös antaa lupa painattaa erikoisleima etukäteen.

▼B

3 artikla

Jos valmisteveron alaiset tuotteet liikkuvat kiinteissä putkistoissa, voivat jäsenvaltiot, joita asia koskee, keskinäisellä sopimuksella sallia, että lähettäjän verottoman varaston ja vastaanottajan verottoman varaston välillä liikkuvien tavaroiden luonnetta ja määrää koskevat tiedot toimitetaan käyttäen tietokoneavusteisia menettelyjä saateasiakirjan sijasta. Tällaisen ratkaisun olisi annettava riittävät takeet kaikkien varastojen valvontaa ja veron perintää varten tarvittavien tietojen toimittamisesta.

4 artikla

Vastaanottajan on määräjäsenvaltion toimivaltaisten viranomaisten vaatimuksesta liitettävä saateasiakirjan neljänteen kappaleeseen sama vastaanottotodistus kuin kolmanteen kappaleeseen (palautuskappale) ja luovutettava se toimivaltaisille viranomaisille, joille vastaanottajan on annettava kertomuksensa, niiden antamia ohjeita noudattaen.

5 artikla

Tämä asetus tulee voimaan 1 päivänä tammikuuta 1993.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE

►(1) M2









LIITE II